
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αντικατάσταση μέλους ΑΣΚΕ - ΟΣΕ. 1 

Αύξηση της υπέρ επιδόματος εορτών προσαυξήσεως επί των τιμολο¬ 
γίων αμοιβής των φορτ/τών. 2 

Προσθήκη διατάξεως στον Κανονισμό «περί προϋποθέσεων παροχής 

κατοικίας και δανείων υπό του ΟΕΚ>·. 3 

Παράταση ισχύος της από 19.3.86 Σ.Σ.Ε. των τεχνικών Υπαλλή¬ 
λων Καπνού Ελλάδος (πραγματογνωμόνων - εξπέρ και βοηθών 

αυτών). 1 

Παράταση ισχύος της από 20.12.84 Σ.Σ.Ε. των πτυχιούχων εργο¬ 
δηγών χημικών που απασχολούνται στις πάσης φύσεως βιομ/ 
κές βιοτ/κές και λοιπές επιχ/σεις που εδρεύουν ή λειτουργούν 

στην Β. Ελλάδα. 5 

Παράταση ισχύος της από 5.9.84 Σ.Σ.Ε. του Πολιτικού Προσωπι¬ 
κού με σχέση εργασίας Ι.Δ. της Π.Α. (κατηγορίας 202 ΚΕΑ) 
που ανήκει στο Σωματείο Πολιτικού Προσωπικού Ελλ. Α/ρίας 

Ν. Ηλείας «Ο ΦΑΕΘΩΝ». 6 

Πρόγραμμα προσωρινής περίθαλψης ομογενών από το εξωτερικό 
και επαναπατριζόμενων Ελλήνων καθώς και γηγενών, που πε¬ 
ριέρχονται. συνεπεία έκτακτου γεγονότος, σε κατάσταση ανά- 
γκηί. 7 

Συγκράτηση επιτροπών υποτροφιών εξωτερικού Υπ. Πολιτι¬ 
σμού. 8 

Χορήγηση μηνιαίων υποτροφιών σε Έλληνες ερασιτέχνες αθλητές, 

μαθητές Γυμνασίων, Λυκείων κτλ. 9 

Καθορισμός χρονικού ορίου εισαγωγής συναλλάγματος από εξαγω¬ 
γές.10 

Καθορισμός προσόντων και αντιστοιχία θέσης προϊσταμένου του 
ΕΤΕΡΠΣ (ΝΠΔΔ) που εποπτεύεται από το ΥΠ.ΠΕΧΩΔΕ. . . 11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 956 (1) 

Αντικατάσταση μέλους ΑΣΚΕ - ΟΣΕ. 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΚΑΙ ΜΕΤΑΦΟΡΩΝ & ΕΠΙΚ/ΩΝ 

Έχοντας υπόψη: 

α) Το Νόμο 1365/1983 για την «Κοινωνικοποίηση των επιχειρή¬ 
σεων δημοσίου χαρακτήρα ή κοινής ωφέλειας». 

β) Το άρθρο 3 παρ. 6 του Π.Δ. 59/1985 «δομή, ρόλος και τρόπος 
διοίκησης και λειτουργίας της κοινωνικοποιημένης επιχείρησης «Οργα¬ 
νισμός Σιδηροδρόμων Ελλάδος» (ΟΣΕ). 

γ) Το άρθρο 3 παρ. 1 και παρ. 2 του ίδιου Π.Δ. 
δ) Την Υπουργική Απόφαση 171/23.9.1985 ορισμού Δ.Σ. και 
ΑΣΚΕ-ΟΣΕ. 


ε) Την απόφαση της Κεντρικής Διοίκησης του Οικονομικού Επιμελη¬ 
τηρίου της Ελλάδος. 

στ) Την απόφαση της Εκτελεστικής Επιτροπής της ΚΕΔΚΕ 29/ 
478/1.3.88. 

ζ) Την κοινή απόφαση του Πρωθυπουργού και του Υπουργού Εθν. 
Οικονομίας Α 92 11/Δ10Ν0ΣΕ/1737/3.12.87 «Ανάθεση αρμοδιο¬ 
τήτων στους Υφυπουργούς Εθν. Οικονομίας··, αποσασίζουμε: 

1. Αντικαθιστούμε τον τακτικό εκπρόσωπο του Οικονομικού Επιμε¬ 
λητηρίου της Ελλάδας στον ΟΣΕ Γιάννη Κούβαρη. με τον Παναγιώτη 
Μούτσιο. 

2. Αντικαθιστούμε τον τακτικό εκπρόσωπο της Τοπικής Αυτ/σης 
στον ΟΣΕ. Χρήστο Μαρούγκα. Δήμαρχο Μάνδρας, με τον Σταμ, Γι- 
ώργα. Δημοτικό Σύμβουλο. Άνω Λιοσίων. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα. 21 Απριλίου 1988 

ΟΙ ΥΠΟΥΡΓΟΙ 

ΥΦΥΠ. ΕΘΝ. ΟΙΚΟΝΟΜΙΑΣ ' ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΓΙΑΝΝΟΣ ΠΑΠΑΝΤΩΝΙΟΥ ΚΩΣΤΑΣ ΜΠΑΝΤΟΥΒΑΣ 

- ♦- 

Αριθ. 11471 (2) 

Αύξηση της υπέρ επιδόματος εορτών προσαυξήσεως επί των τιμολο¬ 
γίων αμοιβής των φορτ/τών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις των άρθρων 37 και 39 του Ν. 3239/55. 

2. Τις διατάξεις του άρθρου 1 του Ν. 1082/80. 

3. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

4. Τη 19344/12.12.80 απόφασή μας. 

5. Την 466/13.10.87 αναφορά της Ο.Φ.Ε. 

6. Το Α 234/1/11.2.88 έγγραφο του Υπ. Εθνικής Οικονομίας. 

7. Τη 2389/13.2.87 απόφαση των Πρωθυπουργού και Υπ. Οικο¬ 
νομικών, για μεταβίβαση αρμοδιοτήτων στον Υφυπουργό Οικονομι¬ 
κών, αποφασίζουμε: 

Εγκρίνουμε την αύξηση της υπέρ επιδόματος εορτών Χριστουγέννων 
και Πάσχα των φορτ/κών. Εργατών Κομιστικής Υπηρεσίας Τελω¬ 
νείων, Αρχιεργατών, σημειωτών και φυλάκων Εμπορευμάτων των λι¬ 
μένων και ξηράς των οποίων οι όροι εργασίας και αμοιβής ρυθμίζονται 
από τα άρθρ. 37 και 39 του Νόμου 3239/55. θεσπισμένης με την 
19344/12.12.80 απόφασή μας προσαύξησης (πόρος) επί των εκά- 
στοτε ισχυόντων τιμολογίων αμοιβής των παραπάνω κατηγοριών από 
ποσοστό 12.5% σε 15%. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατά τα λοιπά ισχύει η 19344/12.12.80 απόφασή μας. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 


Αθήνα. 5 Απριλίου 1988 

οι ΥΠΟΥΡΓΟΙ 


ΕΡΓΑΣΙΑΣ ΥΦΥΠ. ΟΙΚΟΝΟΜΙΚΟΝ 

ΓΙΩΡΓΟΣ ΓΕΝΝΗΜΑΤΑ! ΣΠΥΡΟΣ ΚΑΛΟΥΔΗΣ 


-♦- 

Αριθ. 53857 (3) 

Προσθήκη διατάξεως στον Κανονισμό «περί προϋποθέσεων παροχής 
κατοικίας και δανείων υπό του ΟΕΚ». 


Η απόφαση αυτή να δημοσιευτεί στην Εφημερίδα της Κυβερνή- 
σεως. 


Αθήνα. 25 Απριλίου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 


-♦- 

Αριθ. 13647 (5) 

Παράταση ισχύος της από 20.12.84 Σ.Σ.Ε. των πτυχιούχων εργοδη¬ 
γών χημικών που απασχολούνται στις πάσης φύαεως βιομ/κές 
βιοτ/κές και λοιπές επιχ/σεις που εδρεύουν ή λειτουργούν στη Β. 
Ελλάδα. 


Ο ΓΕΝΙΚΟΣ ΓΡΑΜΜΑΤΕΑΣ ΤΟΤ 
ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις των άρθρων 2. 4 και 6 του Ν.Δ. 2963/1954 «περί 
ιδρύσεως Αυτονόμου Οργανισμού Εργατικής Κατοικίας», όπως τροπο¬ 
ποιήθηκαν και συμπληρώθηκαν μέχρι σήμερα. 

2. Τις διατάξεις του Κανονισμού «περί προϋποθέσεων/ παροχής κα¬ 
τοικίας και δανείων υπό του ΟΕΚ» (Υ.Α. 30727/4815/4.8.1971. 
ΦΕΚ 661. τ.Β’της 14.8.71), όπως τροποποιήθηκε και συμπληρώθηκε 
μεταγενέστερα και ιδιαίτεσα με την 51979/13.6.1983 απόφαση 
(ΦΕΚ 350. τ.Β' της 20.6.83). 

3. Την αναφορά του ΟΕΚ 26807 από 17 Δεκεμβρίου 1987 με την 
οποία μας υπόβαλε απόσπασμα πρακτικών των συνεδριάσεων του Διοι¬ 
κητικού του Συμβουλίου αριθμ. 54 της 1.12.87 και 56 της 8.12.87. 
από τα οποία διαπιστώνεται το νομότυπο των αποφάσεων για τροποποί¬ 
ηση διατάξεων Κανονισμού του ΟΕΚ. 

4. Την 96944/87 (ΦΕΚ 551/τ.Β/της 20.10.87) απόφαση του 
Υπουργού Εργασίας για μεταβίβαση αρμοδιοτήτων του Υπουργού Ερ¬ 
γασίας και εξουσίας υπογραφής στο Γενικό Γραμματέα. Ειδικούς Γραμ- 
ματείς. Προϊσταμένους Δ/νσεων και Υπηρεσιών και Προϊσταμένους 
Τμημάτων, αποφασίζουμε: 

Κυρώνουμε τις αποφάσεις που πήρε το Διοικητικό Συμβούλιο του 
Αυτόνομου Οργανισμού Εργατικής Κατοικίας στις συνεδριάσεις του 
αριθμ. 54 της 1ης Δεκεμβρίου 1987 και 5 της 8 Δεκεμβρίου 1987 και 
εγκρίνουμε, τον «Κανονισμό περί προϋποθέσεων παροχής κατοικίας και 
δανείων υπό του ΟΕΚ» να προστεθεί παράγραφος με αριθμ. 6 στο άρθρο 
31 όπως παρακάτω: 

«6. Στις οικογένειες, που στερήθηκαν από εργατικό ατύχημα τον αρ¬ 
χηγό τους, εφ' όσον έχουν ανήλικα τέκνα, παρέχεται απ’ ευθείας από 
του ΟΕΚ κατοικία ή διαμέρισμα, χωρίς να είναι απαραίτητη η διαδικα¬ 
σία κλήρωσης, εφ’ όσον οι προβλεπόμενες προϋποθέσεις συντρέχουν είτε 
στο θανόντα. είτε στον επιζώντα σύζυγο ή και στους δύο». 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα. 15 Απριλίου 1988 
Ο Γενικός Γραμματέας 
ΠΕΤΡΟΣ ΜΩΡΑΛΗΣ 

- ♦- 

Αριθ. 13646 (4) 

Παράταση ισχύος της από 19.5.86 Σ.Σ.Ε. των τεχνικών Υπαλλήλων 
Καπνού Ελλάδος (πραγματογνωμόνωυ - εξπέρ και βοηθών αυτών). 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την 96944/87 (ΦΕΚ 551/Β/20.10.87) απόφαση του Υπουρ¬ 
γού Εργασίας «Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό Γραμματέα, κ.λπ.). 

3. Τη σχετική καταγγελία από 1.3.88 του Συνδέσμου Τεχνικών 
Υπαλλήλων (Εξπέρ) καπνού απάσης της Ελλάδος που επιδόθηκε στο 
Υπουργείο Εργασίας με το 11924/1.3.88 έγγραφο. 

4. Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας, κατά τη συνεδρίαση της 21 Απριλίου 1988, αποφασί¬ 
ζουμε: 

Αναστέλλουμε μέχρι 1 Νοεμβρίου 1988 την επέλευση των έννομων 
αποτελεσμάτων της καταγγελίας της από 19.5.88 Σ.Σ.Ε. των τεχνι¬ 
κών υπαλλήλων καπνού Ελλάδος (πραγματογνωμόνων - εξπέρ και 
βοηθών αυτών). 


Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την 96944/87 (ΦΕΚ 551/Β/20.10.87) απόφαση του Υπουρ¬ 
γού Εργασίας «Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό Γραμματέα, κ.λπ.). 

3. Τη σχετική καταγγελία από 2.3.88 του Συνδέσμου Πτυχιούχων 
εργοδηγών χημικών Β. Ελλάδας που επιδόθηκε στο Υπουργείο Εργα¬ 
σίας με το 1672/2.3.88 έγγραφο. 

4. Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας, κατά τη συνεδρίαση της 2 1 Απριλίου 1988. αποφασί¬ 
ζουμε: 

Αναστέλλουμε μέχρι 2 Νοεμβρίου 1988 την επέλευση των έννομων 
αποτελεσμάτων της καταγγελίας της από 20.12.84 Σ.Σ.Ε. των πτυ¬ 
χιούχων εργοδηγών χημικών που απασχολούνται στις πάσης φύσεως 
βιομηχανικές, βιοτεχνικές και λοιπές επιχειρήσεις που εδρεύουν ή λει¬ 
τουργούν στη Β. Ελλάδα. 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα. 25 Απριλίου 1988 
Ο Γενικός Γοαμματέας 
ΠΕΤΡΟΣ ΜΩΡΑΛΗΣ 

-♦- 

Αριθ. 13648 (6) 

Παράταση ισχύος της από 5.9.84 Σ.Σ.Ε. του Πολιτικού Προσωπικού 

με σχέση εργασίας Ι.Δ. της Π.Α. (κατηγορίας 202 ΚΕΑ) που ανήκει 

στο Σωματείο Πολιτικού Προσωπικού Ελλ. Α/ρίας Ν. Ηλείας «Ο 

ΦΑΕΘΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ 
ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την 96944/87 (ΦΕΚ 551/Β/20.10.87) απόφαση του Υπουρ¬ 
γού Εργασίας «Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό Γραμματέα, κ.λπ.). 

3. Τη σχετική καταγγελία από 3.3.88 του Σωματείου Πολιτικού 
Προσωπικού Π.Α. Περιφέρειας Ν. Ηλείας «Ο ΦΑΕΘΩΝ» που επιδό- 
θηκε στο Υπουργείο Εργασίας με το 12074/3.3.88 έγγραφο. 

4. Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας, κατά τη συνεδρίαση της 21 Απριλίου 1988, αποφασί¬ 
ζουμε: 

Αναστέλλουμε μέχρι 3 Νοεμβρίου 1988 την επέλευση των έννομων 
αποτελεσμάτων της καταγγελίας της από 5.9.84 Σ.Σ.Ε. του Πολιτικού 
Προσωπικού με σχέση Ι.Δ. της Π.Α. (κατηγορίας 202 ΚΕΑ) που ανή¬ 
κει στο Σωματείο Πολιτικού Προσωπικού Ελληνικής Αεροπορίας Ν. 
Ηλείας «Ο ΦΑΕΘΩΝ». 

Η απόφαση αυτή να δημοσιευτεί στην Εφημερίδα της Κυβερνή- 
σεως. 

Αθήνα. 25 Απριλίου 1988 

Ο Γενικός Γραμματέας 
ΠΕΤΡΟΣ ΜΩΡΑΛΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Λριθ. ΓΙα/οικ. 842 (7) 

1 Ιρόγραμμα προσωρινής περίθαλψης ομογενών από το εξωτερικό και 
επαναπατριζόμενων Ελλήνων καθώς και γηγενών, που περιέρχο¬ 
νται. συνεπεία έκτακτου γεγονότος, σε κατάσταση ανάγκης. 

Η ΥΦΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Α.Ν. 421/37 «περί διαθέσεως εσόδων τινών υπέρ της Κοινω¬ 
νικής Πρόνοιας». 

β) Του Α.Ν. 358/45 «περί συστάσεως ειδικής Υπηρεσίας Παλιννο- 
στήσεως». 

γ) Του Ν.Δ. 4377/64 «περί ειδικών μέτρων προστασίας των εξ Αί¬ 
γυπτου Ελλήνων υπηκόων». 

δ) Του Ν.Δ. 4378/74 «περί ειδικών μέτρων προστασίας των εκ 
Τουρκίας Ελλήνων υπηκοόων». 

ε) Του Ν.Δ. 321/69 «περί κώδικος Δημοσίου Λογιστικού», 
στ) Του Ν.Δ. 57/1973 «περί λήψεως μέτρων Κοινωνικής Προστα¬ 
σίας των οικονομικώς αδυνάτων και καταργήσεως των διεπουσών τον 
θεσμό της απορίας διατάξεων». 

2. Τα έγγραφα του Υπουργείου Εξωτερικών 14 Φ. 505/3/86 Α.Σ. 
320/9.10.78. 14 ΔΦ. 505/3/109 ΑΣ. 368/1.11.78 και Φ. 720 
ΓΕΝ/28/ΑΣ 3352/17.2.79. 

3. Το έγγραφο Υπουργείου Εξωτερικών 14 Φ. 560/11 /ΑΣ/116/ 
22.4.78. 

4. Το έγγραφο Υπουργείου Εξωτερικών Φ 631/96/ΑΣ 3911/ 
29.9.81. 

5. Το έγγραφο Υπουργείου Εξωτερικών Φ 720 /ΓΕΝ/28/ΑΣ 
11104/10.6.82. 

6. Το έγγραφο Υπουργείου Εξωτερικών ΑΠ 651/ΠΠ Φ/1721/ 

16.5.85. 

7. Τη Γ1α/4588/29.12.83 Υπουρ. απόφαση «πρόγραμμα προσω¬ 
ρινής περιθάλψεως ομογενών από το εξωτερικό και επαναπατριζομέ- 
νων». 

8. Τις Γ1α/1800/26.6.84, Γ1α/1356/19984, Πα/οικ. 66/ 

9.1.85. Γ1α/978/2.5.85, Γ1α/1141/23.5.86. Γ1α/οικ. 1236/ 
17.6.86. Πα/1441 και 1745/19.9.86. Γ1α/2055/23.11.87 Υπ. 
αποφάσεις με τις οποίες τροποποιήθηκε και συμπληρώθηκε η Γ1α/ 
4588/29.12.83 υπουργική απόφαση. 

9. Την Γ1α/661/13.3,88 κοινή απόφαση Υφυπουργού Οικονομι¬ 
κών και Υγείας, Πρόνοιας και Κοιν. Ασφαλίσεων «περί διαθέσεως πι¬ 
στώσεων για την περίθαλψη των από το εξωτερικό ομογενών προσφύ¬ 
γων και επαναπατριζομένων Ελλήνων. 

10. Τη 1358/2.10.87 κοινή απόφαση των Πρωθυπουργού και 
Υπουργού Υγείας, Πρόνοιας και Κοιν. Ασφαλίσεων «Ανάθεση αρμοδιο¬ 
τήτων στους Υφυπουργούς Υγείας, Πρόνοιας και Κοιν. Ασφαλί¬ 
σεων». 

11. Την 5341/13.2.87 απόφαση των Πρωθυπουργού και Υπουρ¬ 
γού Οικονομικών «Ανάθεση αρμοδιοτήτων στον Υφυπουργό Οικονομι¬ 
κών». αποφασίζουμε: 

Καθορίζουμε γενικά το πρόγραμμα προσωρινής περίθαλψης (α) των 
νέων ομογενών από το εξωτερικό Ελλήνων το γένος ή την Ιθαγένεια (β) 
Ελλήνων που επιστρέφουν από Κράτη της Ανατολικής Ευρώπης στα 
οποία είχαν καταφύγει συνεπεία των γεγονότων του εμφύλιου πολέμου 
που άρχισε το έτος 1945-1946 (πολιτικοί πρόσφυγες) ή και από Κράτη 
της Δυτικής Ευρώπης στα οποία εγκαταστάθηκαν μεταγενέστερα από 
τα Κράτη της Ανατολικής Ευρώπης στα οποία είχαν αρχικά καταφύγει 
και των παιδιών τους μετά των μελών της φυσικής τους οικογένειας, 
ανεξάρτητα υπηκοότητας (γ) ομογενών που επαναπατρίζονται από την 
Αίγυπτο, Ροδεσία, το Λίβανο και Αιθιοπία, (δ) Ελλήνων που απελαύνο¬ 
νται ή εξαναγκάζονται να φύγουν από την Τουρκία και (ε) γηγενών που 
περιέρχονται συνεπεία εκτάκτου γεγονότος σε κατάσταση ανάγκης, ως 

εξής: 

Α. ΧΟΡΗΓΗΣΗ ΕΦΑΠΑΞ ΧΡΗΜΑΤΙΚΟΥ ΒΟΗΘΗΜΑΤΟΣ ΣΕ 
ΕΠΑΝΑΠΑΤΡΙΖΟΜΕΝΟΥΣ ΑΠΟ ΧΩΡΕΣ ΑΝΑΤΟΛΙΚΗΣ ΕΥ¬ 
ΡΩΠΗΣ ή ΤΗΣ ΔΥΤΙΚΗΣ ΣΤΙΣ ΟΠΟΙΕΣ ΚΑΤΕΦΥΓΑΝ ΜΕ¬ 
ΤΑΓΕΝΕΣΤΕΡΑ ΚΑΙ ΚΑΛΥΨΗ ΔΑΠΑΝΗΣ ΜΕΤΑΦΟΡΑΣ ΝΕ¬ 
ΚΡΟΥ (ΣΟΡΟΥ) 

Εγκρίνουμε σε βάρος των εγγραφομένων πιστώσεων του προϋπολο¬ 
γισμού εξόδων του Υπουργείου και στο φορέα 300 ΚΑΕ 5145. 

1. Την καταβολή εφάπαξ χρηματικού βοηθήματος ποσού εξήντα χι¬ 


λιάδων (60.000) δρχ. για κάλυψη δαπάνης μεταφοράς οικοσκευής της 
οικογένειας και σαράντα χιλιάδων (40.000) δρχ. σε κάθε μέλος αυτής, 
ανεξάρτητα υπηκοότητας, για την αντιμετώπιση των πρώτων αναγκών 
στεγάσεως και διατροφής τους μόλις έρθουν στην Ελλάδα βάσει βε¬ 
βαίως επαναπατρισμού αρμοδίας Αρχής. 

2. Την κάλυψη των εξόδων μεταφοράς αιδηροδρομικώς ή αεροπορι¬ 
κώς νεκρού (σορού) από τις χώρες της Ανατολικής Ευρώπης, Έλληνα 
(πολιτικού πρόσφυγα) που είχε καταφύγει σε ξένα Κράτη συνεπεία των 
γεγονότων του εμφυλίου πολέμου που άρχισε το έτος 1945-1946 ή μέ¬ 
λους της οικογένειας αυτού, μέχρι ποσού εκατό χιλιάδων (100.000) 

δρχ· 

Β. ΧΟΡΗΓΗΣΗ ΕΦΑΠΑΞ ΟΙΚΟΝΟΜΙΚΩΝ ΕΝΙΣΧΥΣΕΩΝ ΚΑΙ 
ΔΑΠΑΝΩΝ ΜΕΤΑΦΟΡΑΣ ΟΙΚΟΓΕΝΕΙΑΚΗΣ ΟΙΚΟΣΚΕΥΗΣ 
ΟΜΟΓΕΝΩΝ. 

Εγκρίνουμε τη χορήγηση οικονομικών ενισχύσεων με τις πιο κάτω 
προϋποθέσεις σε βάρος του φορέα 300 ΚΑΕ 5145 του προϋπολογισμού 
του Υπουργείου Υγείας Πρόνοιας και Κοιν. Ασφαλίσεων. 

1. Εφάπαξ χρηματικό βοήθημα σαράντα χιλιάδες (40.000) δρχ. σε 
κάθε άτομο προς αντιμετώπιση των πρώτων αναγκών διατροφής και 
στέγασης στους νεοερχόμενους από: 

α. Τη Βόρειο Ήπειρο. 

β) Τις χώρες της Ανατολικής Ευρώπης. 

γ) Την Αίγυπτο. 

δ) Το Λίβανο και Αιθιοπία εξαναγκαζόμενους σε επαναπατρισμό από 
1ης Ιανουάριου 1978. 

ε) Τη Ροδεσία εξαναγκαζόμενους σε επαναπατρισμό από 1.1.1979. 

2. Εφάπαξ χρηματικό βοήθημα εξήντα χιλιάδων (60.000) δρχ. στις 
πιο πάνω κατηγορίες ομογενών καθώς και εκείνων που απελαύνονται ή 
εξαναγκάζονται σε επαναπατρισμό από τα νησιά Ίμβρο και Τένεδο, την 
Τουργία και την Γιουγκοσλαβία, για την κάλυψη των εν γένει δαπανών 
μεταφοράς της οικογενειακής τους οικοσκευής, μόλις έλθουν στην Ελ¬ 
λάδα. 

3. Εφάπαξ οικονομική ενίσχυση για την αντιμετώπιση των προσωρι¬ 
νών στεγαστικών αναγκών, μόλις έλθουν στην Ελλάδα από το εξωτε¬ 
ρικό και σε βάρος των πιστώσεων του φορέα 300 ΚΑΕ 2654 του προϋ¬ 
πολογισμού εξόδων του Υπουργείου Υγείας και Πρόνοιας και Κοιν. 
Ασφαλίσεων στους κατωτέρω και με τις εξής προϋποθέσεις: 

α. Στους ομογενείς Έλληνες το γένος ή την ιθαγένεια που προέρχο¬ 
νται από τις χώρες της Ανατολικής Ευρώπης στις οποίες είχαν εγκατα¬ 
σταθεί προ του έτους 1940. 

(αα) Σε αυτούς που θα εγκατασταθούν μόνιμα στην περιφέρεια της 
Νομαρχίας Αττικής, στην πόλη της Θεσ/κης και το Νομό Πιερίας ως 

«•ξής: 

Για το μοναχικό άτομο δύο χιλιάδες (2.000) δρχ. 

Για κάθε ένα επί πλέον άτομο της οικογένειας πεντακόσιες (500) 

δρχ· 

(αβ) Στην υπόλοιπη Επικράτεια ως εξής: 

Για το μοναχικό άτομο τέσσερις χιλιάδες (4.000) δρχ. 

Για οικογένειες με δύο (2) άτομα οκτώ χιλιάδες (8.000) δρχ. 

Για οικογένειες με τρία (3) άτομα δώδεκα χιλιάδες (12.000) δρχ. 

Για οικογένειες με τέσσερα (4) άτομα δέκα έξι χιλιάδες (16.000) 

δρχ· 

Για οικογένειες με πέντε (5) άτομα είκοσι χιλιάδες (20.000) δρχ. . 
Για οικογένειες με έξι (6) άτομα είκοσι δύο χιλιάδες (22.000) δρχ. 

Γ ια οικογένειες με επτά (7) άτομα είκοσι τέσσερις χιλιάδες (24.000) 

δρχ· 

Για οικογένειες με οκτώ (8) άτομα είκοσι έξι χιλιάδες (26.000) δρχ. 
Για οικογένειες με εννέα (9) άτομα και άνω είκοσι οκτώ χιλιάδες 
(28.000) δρχ. 

β. Στους ομογενείς που έρχονται στην Ελλάδα από τη Β. Ήπειρο ως 
τξής: 

(βα) Για το μοναχικό άτομο δύο χιλιάδες (2.000) δρχ. 

(ββ) Για κάθε ένα επί πλέον άτομο της οικογένειας πεντακόσιες 
(500) δρχ. 

γ' Στους ομογενείς των νήσων Ίμβρου και Τενέδου που εξαναγκά¬ 
στηκαν να φύγουν και να έλθουν στην Ελλάδα λόγω των υπό των Τουρ¬ 
κικών Αρχών ληφθέντων ανθελληνικών μέτρων ως εξής: 

(γα) Για το μοναχικό άτομο χίλιες πεντακόσιες (1500) δρχ. 

(γβ) Για οικογένειες με δύο (2) άτομα τρεις χιλιάδες (3.000) δρχ. 
(γγ) Για οικογένειες με τρία (3) άτομα τέσσερεις χιλιάδες πεντακό- 
σεις (4.500) δρχ. 

(γδ) Για οικογένειες με τέσσερα (4) άτομα και άνω πέντε χιλιάδες 
(5.000) δρχ. 


23ό2 


ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


δ' Στους ομογενείς Σαραχατσαναίους που επαναπατρίζονται από την 
Γιουγκοσλαβία χίλιες (1.000) δρχ. σε κάθε άτομο. 

ε' Στους απελαυνόμενους από την Τουρκία Έλληνες Υπηκόους, 
λόγω των υπό των Τουρκικών Αρχών ληφθέντων ανθελληνικών μέ¬ 
τρων ως και σε αυτούς που εξαναγκάστηκαν να φύγουν, λόγω της απα¬ 
γόρευσης να ασκήσουν το επάγγελμά τους ή λόγω μη ανανέωσης της 
άδειας παραμονής τους στην Τουρκία, τέσσερις χιλιάδες (4.000) δρχ. 
σε κάθε άτομο. 

Γ ΧΟΡΗΓΗΣΗ ΜΗΝΙΑΙΟΥ ΧΡΗΜΑΤΙΚΟΥ ΒΟΗΘΗΜΑΤΟΣ 

Εγκρίνουμε το χορήγηση μηνιαίου χρηματικού βοηθήματος από χί¬ 
λιες πεντακόσιες (1.500) δρχ. (η πίστωση αυτή βαρύνει τους προϋπολο¬ 
γισμούς των Νομαρχιών) σε κάθε άτομο στις εξής κατηγορίες: 

1. Στους συμπληρώσαντες το 60ό έτος της ηλικίας τους ή ανίκανους 
για εργασία οικονομικά αδύνατους, οι οποίοι δεν έχουν ανιόντες ή κατιό- 
ντες που θα μπορούν να τους συντηρήσουν. 

α. Ομογενείς Έλληνες το γένος ή την Ιθαγένεια από τις χώρες της 
Ανατολικής Ευρώπης ή από την Κίνα, υπό την προϋπόθεση ότι έχουν 
έρθει στην Ελλάδα μετά το έτος 1944 και δεν αποκαταστάθηκαν επαγ¬ 
γελματικά. 

β. Ομογενείς από τη Βόρειο Ήπειρο, που κατέφυγαν στην Ελλάδα 
από τον Ελληνοϊταλικό πόλεμο και μετά και διαμένουν στις περιφέρεις 
των Νομών ίωαννίνων, Θεσπρωτίας και Κέρκυρας. 

γ' Σε Έλληνες υπηκόους που απελάθηκαν ή απελαύνονται από την 
Τουρκία, λόγω των υπό των Τουρκικών Αρχών ληφθέντων ανθελληνι¬ 
κών μέτρων, ως και σε Έλληνες υπηκόους που εξαναγκάστηκαν ή εξα¬ 
ναγκάζονται να φύγουν από την Τουρκία, λόγω της απαγόρευσης να 
ασκήσουν το επάγγελμά τους ή λόγω μη ανανέωσης της άδειας παρα¬ 
μονής τους στην Τουρκία, και 

δ’ Ομογενείς από την Αίγυπτο, που ήλθαν στην Ελλάδα μετά την 1η 
Ιανουάριου 1956 ή μετά την 1η Ιανουάριου 1952, για όσους προέρχο¬ 
νται από το Κάιρο, σύμφωνα με το Ν.Δ. 4377/1964. 

Το πιο πάνω μηνιαίο επίδομα παρέχεται υπό του όρο ότι οι ενδιαφερό¬ 
μενοι δεν επιδοτούνται μέσω του εφαρμοζομένου προγράμματος μη¬ 
νιαίας επιδοτήσεως υπερηλίκων προσφύγων Υπάτου Αρμοστού Ηνωμέ¬ 
νων Εθνών για τους πρόσφυγες. 

2. Στους οικονομικά αδύνατους φοιτητές και σπουδαστές ανωτάτων 
και ανωτέρων Σχολών ως και επαγγελματικών Σχολών ομογενείς από 
τις χώρες της Ανατολικής Ευρώπης και από την Κίνα που ήρθαν στην 
Ελλάδα μετά το έτος 1944 ή γεννήθηκαν στην Ελλάδα από γονείς ομο¬ 
γενείς ή έχουν γεννηθεί από πατέρα ή μητέρα ομογενή, ως και φοιτητές 
από τη Βόρειο Ήπειρο που κατέφυγαν στην Ελλάδα από τον Ελληνοϊτα- 
λικό πόλεμο και μετά ή γεννήθηκαν στην Ελλάδα από γονείς Βορειοη¬ 
πειρώτες που κατέφυγαν στην Ελλάδα από τον πιο πάνω πόλεμο ή 
έχουν γεννηθεί από πατέρα ή μητέρα Βορειοηπειρώτη, υπό την προϋπό¬ 
θεση ότι φοιτούν κανονικά και πετυχαίνουν στις τμηματικές τους εξετά¬ 
σεις, 

Δ' ΧΟΡΗΓΗΣΗ ΕΞΟΔΩΝ ΚΗΔΕΙΑΣ 

Εγκρίνουμε τη χορήγηση ποσού μέχρι επτά χιλιάδων (7.000) δρχ. 
σε βάρος των αναγραφομένων πιστώσεων του προϋπολογισμού εξόδων 
του Υπουργείου, από φορέα 300 ΚΑΕ 5145, για έξοδα κηδείας των 
αποβιούντων οικονομικά αδυνάτων ομογενών, που προέρχονται από τις 
χώρες της Ανατολικής Ευρώπης, εκτός από τη Βόρειο Ήπειρο. 

Ε' ΑΠΑΙΤΟΤΜΕΝΑ ΔΙΚΑΙΟΛΟΓΗΤΙΚΑ ΑΝΑΓΝΩΡΙΣΕΩΣ ΔΙ- 
ΚΑΙΟΤΧΩΝ ΕΠΑΝΑΠΑΤΡΙΖΟΜΕΝΩΝ ΕΛΛΗΝΩΝ 

1. Η αναγνώριση των δικαιούχων, για την καταβολή του εφάπαξ 
χρηματικού βοηθήματος, θα γίνεται με απόφαση του Νομάρχη ή από 
εξουσιοδοτημένο από αυτόν όργανο, του Τόπου της μόνιμης διαμονής, 
του ενδιαφερομένου, ή του τόπου που έφτασε ο ενδιαφερόμενος, με τα 
εξής δικαιολογητικά: 

α. Αίτηση του αρχηγού της επαναπατρίζόμενης οικογένειας, σχετ. η 
I ια/294/12.3.87 εγκ. προς την Δ/νση ή το Τμήμα Κοιν. Πρόνοιας 
της Νομαρχίας του τόπου εκτελωνισμού της οικοσκευής τους ή της μό¬ 
νιμης κατοικίας τους, κατά την κρίση των ενδιαφερομένων και προκει- 
μένού, για την περιοχή τέως Διοικήσεως Πρωτευούσης, στην Δ/νση 
Κοιν. Πρόνοιας της Νομαρχίας Πειραιώς. 

β. Κεκυρωμένο φωτοαντίγραφο προξενικού διαβατηρίου στο οποίο 
θα μνημονεύεται οπωσδήποτε η αριθ. 106841/29.12.82 Κοινή 
Υπουργική απόφαση και η ένδειξη «για επαναπατρισμό». 

Προξενικά διαβατήρια με την ένδειξη «προσωρινή έλευση* δεν θα 
λαμβάνονται υπόψη για τη χορήγηση των σχετικών βοηθημάτων στους 


κατόχους, έστω και εάν μνημονεύεται σ' αυτά η παραπάνω Κοινή 
Υπουργική απόφαση. 

Αντίθετα θα λαμβάνονται υπόψη οι βεβαιώσεις επαναπατρισμού των 
Αστυνομικών Αρχών, που έχουν εκδοθεί πριν την 1.5.85 και δεν έχουν 
ακόμη υποβληθεί στις Νομαρχιακές Υπηρεσίες Προνοίας από τους κα¬ 
τόχους τους, για τη λήψη των βοηθημάτων αυτών και τα Προξενικά 
διαβατήρια, που έχουν την ένδειξη «για επαναπατρισμό» υπό την προϋ¬ 
πόθεση ότι δεν έχει παρέλθει η 5ετία παραγραφής του δικαιώματος 
τους. 

γ. Υπεύθυνη δήλωση του Ν.Δ. 105/69 με την οποία ο αρχηγός της 
επαναπατριζόμενης οικογένειας θα δηλώνει: 

(α) Τα στοιχεία των μελών της φυσικής ή πατρικής του οικογένειας, 
με τα οποία συγκατοικούσε στη χώρα από την οποία επαναπατρίζεται. 
για πρώτη φορά και για οριστική εγκατάσταση. 

(β) Τα στοιχεία των μελών της φυσικής ή πατρικής του οικογένειας, 
που επαναπατρίστηκαν πριν από αυτόν, καθώς και εκείνων που θα επα- 
ναπατρισθούν στο μέλλον. 

(γ) Τα στοιχεία των ενηλίκων μελών της οικογένειάς τους, που στη 
χώρα από την οποία επαναπατρίζονται αποτελούσαν ξεχωριστή οικογέ¬ 
νεια. 

2. Διευκρίζονται ότι: (α) Εκείνοι που επαναπατρίστηκαν ή θα επανα- 
πατρίζονται από την περιοχή Σκοπιών Γιουγκοσλαβίας. θα υποβάλουν, 
αντί προξενικού διαβατηρίου, βεβαίωση επαναπατρισμού της Αστυνομι¬ 
κής Αρχής, της τόπου μονίμου διαμονής τους, για τη λήψη, εφόσον το 
δικαίωμά τους, για τα σχετικά εφάπαξ βοηθήματα, δεν έχει παραγρα¬ 
φεί. 

(β) Το εφάπαξ βοήθημα των 40.000 δρχ. που χορηγείται στους επα- 
ναπατριζόμενους Έλληνες, στα διαβατήρια των οποίων αναγράφεται η 
ένδειξη «για επαναπατρισμό» και μνημονεύεται η αριθ. 106841/ 
29.12.82 Κοινή Υπουργική απόφαση, θα χορηγείται και στα μέλη τής 
οικογένειάς τους, που έχουν αλλοδαπή υπηκοότητα και ξένα διαβατή¬ 
ρια βάσει υπεύθυνης δήλωσης του Ν.Δ. 105/69, με την οποία θα βε¬ 
βαιώνεται η πρόθεσή τους, για μόνιμη εγκατάσταση στη χώρα μας. Στα 
διαβατήρια των ανωτέρω προσώπων, θα σημειώνεται, με ευθύνη των 
αρμοδίων υπαλλήλων των Νομαρχιακών Υπηρεσιών Πρόνοιας, σχε¬ 
τική με τη χορήγηση των εφάπαξ βοηθημάτων, παρατήρηση. 

3. Για την κάλυψη εξόδων μεταφοράς νεκρού (σορού) πολιτικού πρό¬ 
σφυγα ή μέλους οικογένειας επαναπατριζομένου σιδηροδρομικώς ή με 
τις γραμμές της Ολυμπιακής Αεροπορίας και στην περίπτωση που αυτή 
δεν έχει συνδεθεί με τη χώρα προελεύσεως του νεκρού, με τις γραμμές 
οποιασδήποτε αεροπορικής εταιρείας ορίζουμε ως εξής τα δικαιολογη- 
τικά για την αναγνώριση της εν λόγω δαπάνης: 

(α) Αίτηση μέλους της επαναπατριζόμενης οικογένειας του νεκρού, 
που πλήρωσε τα έξοδα μεταφοράς, προς την Δ/νση ή το Τμήμα Κοιν. 
Πρόνοιας της Νομαρχίας του τόπου κατοικίας του. ή και άλλου προσώ¬ 
που που αποδεδειγμένα επιμελήθηκε της μεταφοράς της σορού. 

(β) Ληξιαρχική πράξη θανάτου (το πρωτότυπο και σε επίσημη μετά¬ 
φρασή του). . 

(γ) Βεβαίωση της αρμοδίας Αρχής που θα εγκρίνει τη μεταφορά του 
νεκρού στην Ελλάδα από χώρα της Ανατολικής Ευρώπης και ότ: είχε 
(εν ζωή) καταφύγει εκεί λόγω των γεγονότων του εμφυλίου πολέμου, 
που άρχισε το έτος 1945 - 1946 ή είχε γεννηθεί εκεί από γονείς που για 
τους παραπάνω λόγους είχαν καταφύγει στις χώρες αυτές. 

δ. Επίσημο τιμολόγιο ή φορτωτική, ανάλογα με το μέσο μεταφοράς 
που χρησιμοποιείται του Οργανισμού Σιδηροδρόμων Ελλάδος (Ο.Σ.Ε.) 
ή της Ολυμπιακής Αεροπορίας και στην περίπτωση που αυτή δεν έχει 
συνδεθεί με την χώρα προέλευσης του νεκρού, της ξένης Αεροπορικής 
Εταιρείας, μαζί με βεβαίωση της Ολυμπιακής Αεροπορίας ότι δεν εξυ¬ 
πηρετεί την χώρα προελεύσεως του νεκρού. Από το τιμολόγιο ή τη φορ¬ 
τωτική πρέπει να φαίνεται το ποσό της δαπάνης μεταφοράς και ότι ο εν¬ 
διαφερόμενος πλήρωσε τα έξοδα μεταφοράς της σορού από το εξωτε¬ 
ρικό. 

Διευκρινίζεται ότι η μεταφορά σορού, με τον ΟΣΕ μπορεί να γίνει και 
με πίστωση. 

Στην περίπτωση αυτή από την αρμόδια Νομαρχιακή Υπηρεσία Πρό¬ 
νοιας εκδίδεται με φροντίδα του ενδιαφερομένου, σχετική εντολή του 
ΟΣΕ, στον οποίο και καταβάλλεται η δαπάνη μεταφοράς. 

ΣΤ ΑΠΑΙΤΟΤΜΕΝΑ ΔΙΚΑΙΟΛΟΓΗΤΙΚΑ ΑΝΑΓΝΩΡΙΣΕΩΣ ΔΙ¬ 
ΚΑΙΟΥΧΩΝ ΟΜΟΓΕΝΩΝ 

Η αναγνώριση των. δικαιούχων για όλα ανεξαίρετα τα χρηματικά 
βοηθήματα θα γίνεται με απόφαση του Νομάρχη ή από εξουσιοδοτη¬ 
μένο από αυτόν όργανο του τόπου της μόνιμης διαμονής του ενδιαφερο¬ 
μένου ή του τόπου που έφτασε ο ενδιαφερόμενος με τα ακόλουθα κατά 
περίπτωση δικαιολογητικά: 

1. Χορήγηση μηναίου χρηματικού βοηθήματος 

(α) Αίτηση του ενδιαφερομένου (σχετ. η Γ1α/294/12.3.87 εγκύ¬ 
κλιος). 

(β) Έκθεση Κοινωνικής Έρευνας για την οικογενειακή και οικονο¬ 
μική κατάσταση του αιτούντος. 

(γ) Απόφαση του Ν.Λ. 57/1973. περί αδυναμίας δι' ιδίων μέσων του 
ενδιαφερομένου αντιμετωπίσεως των βασικών βιοτικών αναγκών. 

Η απόφαση, θα εκδίδεται υπό την προϋπόθεση να μην έχει ο ενδιαφε¬ 
ρόμενος προσωπικό εισόδημα ή άλλο περιουσιακό στοιχείο που από την 
εκμετάλλευσή τους, να μπορεί να αποκτήσει εισόδημα περισσότερο από 
την εκάστοτε χορηγούμενη, από τον ΟΓΑ. σύνταξη γήρατος. 

Η ιδιόκτητη κατοικία δεν θα λαμβάνεται υπόψη στα περιουσιακά 
στοιχεία, για τον υπολογισμό του πιο πάνω εισοδήματος. 

δ. Βεβαίωση ανικανότητας, για τους ανίκανους για εργασία που θα 
εκδίδεται από τον προϊστάμενο γιατρό της Δ/νσης ή του Τμήματος 
Υγιεινής της οικείας Νομαρχίας ή το νόμιμο αναπληρωτή του, βάσει ια¬ 
τρικής γνωμάτευσης Κρατικού Νοσοκομείου, που θα υποβάλλεται από 
τον ενδιαφερόμενο. 

ε. Βεβαίωση της οικείας Υπηρεσίας αλλοδαπών, για την ιδιότητα 
των ομογενών από τη Βόρεια Ήπειρο και 

στ. Βεβαίωση σπουδών της οικείας Σχολής, για τους φοιτητές. 

2. Κάλυψη δαπανών μεταφοράς οικοσκευής 

Βεβαίωση για την ιδιότητα του ομογενή από τις αρμόδιες Κρατικές 
Υπηρεσίες ή εφόσον αυτό προκύπτει από το διαβατήριό του. φωτοαντί¬ 
γραφο των σχετικών σελίδων αυτού. 

3. Χορήγηση εξόδων κηδείας (ομογενών από χώρες της Ανατολικής 
Ευρώπης) 

α. Αίτηση εκείνου που πλήρωσε τα έξοδα κηδείας του αποβιώααντος 
(σχετ. η Γ1α/294/12.3.87 εγκ.). 

β. Απόφαση του Ν.Δ. 57/1973. περί αδυναμίας καλύψεως των εξό¬ 
δων κηδείας του αποβιώααντος. 
γ. Ληξιαρχική πράξη θανάτου. 

ο. Δελτίο παροχής υπηρεσιών ή τιμολόγιο αναλυτικό, του Γ ραφείου 
Τελετών, με την ένδειξη «εξοφλήθη». 

4. Η ιδιότητα του απελαθέντος ή αυτού που εξαναγκάστηκε να φύγει 
από την Τουρκία ή το ομογενή Έλληνα το γένος ή την ιθαγένεια από το 
εξωτερικό, θα αποδεικνύεται με την προσκόμιση από τον ενδιαφερόμενο, 
φωτοτυπιών των αριθ. 3. 4. 6 και 42 σελίδων του διαβατηρίου του. κα¬ 
θώς και φωτοτυπία της σελίδας, στην οποία υπάρχουν τα στοιχεία εισό¬ 
δου του στην Ελλάδα. 

Επίσης τα στοιχεία των ομογενών που προέρχονται από τα νησιά Ίμ¬ 
βρο και Τένεδο, θα αποδεικνύονται από το διαβατήριό τους, του οποίου 
και θα προσκομίζουν, προς τούτο τις οικείες σελίδες σε φωτοτυπία. 

Για τους επαναπατριζόμενους ομογενείς από το Λίβανο και Αιθιοπία 
θα προσκομίζεται από αυτούς βεβαίωση που θα εκδίδεται αποκλειστικά 
και μόνο από τις Ελληνικές Πρεσβευτικές Αρχές του Λιβάνου και της 
Αιθιοπίας η οποία θα βεβαιώνει τις συνθήκες που αναγκάζουν τους ομο¬ 
γενείς να επαναπατρισθούν στην Ελλάδα. 

Για τους επαναπατριζόμενους ομογενείς από τη Ροδεσία θα προσκο¬ 
μίζεται από αυτούς βεβαίωση του Γενικού Προξενείου του Γιοχάνε- 
σμπουργκ. στην οποία θα βεβαιώνονται οι συνθήκες που τους ανάγκα¬ 
σαν να επαναπατρισθούν. 

Η ιδιότητα των Ελλήνων που επαναπατρίζονται από τις Χώρες της 
Ανατολικής Ευρώπης όπου είχαν καταφύγει λόγω των γεγονότων του 
εμφυλίου πολέμου που άρχισε κατά τα έτη 1945-1946 ή και από 
Κράτη της Δυτικής Ευρώπης, στα οποία εγκαταστάθηκαν μεταγενέ¬ 
στερα από τις Χώρες της Ανατολικής Ευρώπης στις οποίες αρχικά εί¬ 
χαν καταφύγει θα πιστοποιείται με το προβλεπόμενο στο κεφάλαιο Ε' 
παράγραφο 1 της παρούσας επίσημο φωτοαντίγραφο προξενικού διαβα¬ 
τηρίου. 

5. Στην αναγνωριστική απόφαση για τη χορήγηση της εφάπαξ οικο¬ 
νομικής ενίσχυσης θα αναφέρεται και: 

α. Το όνομα, το επώνυμο και το όνομα του πατέρα του αρχηγού της 
οικογένειας και το γένος προκειμένου περί εγγάμων γυναικών, 
β. Ο αριθμός των μελών της οικογένειας και τα ονόματα αυτών, 
γ. Ο αριθμός του διαβατηρίου των ανωτέρω προσώπων, 
δ. Το δικαιούμενο ποσό. 

ε. Ο Τόπος της μόνιμης διαμονής της οικογένειας και 
στ. Η ημερομηνία άφιξης. 

ΐ ΚΑΤΑΒΟΛΗ ΟΙΚΟΝΟΜΙΚΩΝ ΕΝΙΣΧΥΣΕΩΝ 

1. Η καταβολή των μηνιαίων βοηθημάτων, που προβλέπονται από 


την παρούσα θα ενεργείται σύμφωνα με τη διαδικασία που έχε. ·:·χ";ζ·.- 
σθεί με την Γ1 α/1356/19.9.84 (ΦΕΚ 729/11.10.84 τ.Βι κοινή 
Υπουργική απόφαση. 

2. Η αναθεώρηση των περιπτώσεων του μηνιαίου βοηθήματος, θα 
ενεργείται μετά τριετία, από τη διενέργεια της προηγούμενης κοινωνι¬ 
κής έρευνας, υπό τον όρο άτι για τους φοιτητές και σπουδαστές θα ζητεί¬ 
ται κάθε χρόνο, η προσκόμιση βεβαίωσης της σχολής τους, από την 
οποία θα φαίνεται ότι εξακολουθούν να φοιτούν. 

3. Οι Δ/νσεις και τα Τμήματα Κοιν. Προνοίας στην περιφέρεια των 
οποίων διαμένουν ομογενείς (πρόσφυγες) που λαμβάνουν μηνιαίο βοή¬ 
θημα. πρέπει να μας αναφέρουν τη δέκατη πέμπτη (15) του τελευταίου 
μήνα, κάθε τριμήνου, τον πιθανό αριθμό των περιπτώσεων που θα επι¬ 
δοτηθούν το επόμενο τρίμηνο. 

4. Η καταβολή των εξόδων κηδείας και των εφάπαξ χρηματικών 
βοηθημάτων θα γίνεται με χρηματικό ένταλμα που θα εκδίδεται με 
απόφαση του οικείου Νομάρχη ή από το εξουσιοδοτημένο από αυτόν όρ¬ 
γανο επ" ονόματι των δικαιούχων και σε βάρος των πιστώσεων που με¬ 
ταβιβάζονται στην οικεία Νομαρχία μετά από σχετική πρότασή της. 

Κατά την καταβολή των εφάπαξ βοηθημάτων θα σημειώνεται στο 
διαβατήριο ο αριθμός της εγκριτικής απόφασης και το καταβαλλόμενο 
ποσό. Διευκρινίζεται ότι στους ομογενείς από Ίμβρο και Τένεδο θα κα¬ 
ταβάλλεται το βοήθημα εφόσον με υπεύθυνη δήλωσή του. ο ενδιαφερό¬ 
μενος θα βεβαιώνει ότι δεν έλαβε τέτοιο βοήθημα κατά το παρελθόν. 
Στα διαβατήρια των ομογενών αυτών, δεν θα αναγράφεται καμιά ση¬ 
μείωση. σύμφωνα με το πνεύμα της εμπιστ. 2906/213/22/19 Νοεμ. 
1976 δ/γής. 

5. Για όσες οικογένειες ομογενών και επαναπατριζομένων έχουν έλ¬ 
θει στην Ελλάδα, σύμφωνα με τα στοιχεία των διαβατηρίων τους ή των 
σχετικών βεβαιώσεων των Αστυνομικών Αρχών (Σκόπια) μέχρι τη 
χρονολογία δημοσίευσης στην Εφημερίδα της Κυβέρνησης της απόφα¬ 
σης αυτής, θα εφαρμόζεται ανεξάρτητα με το χρόνο άφιξης της οικογε¬ 
νειακής οικοσκευής, η ΓΙα/οικ. 4588/29.12.83 απόφασή μας. υπό 
την προϋπόθεση όμως. ότι. το σχετικό δικαίωμά τους, δεν έχει υποπέσει 
στην 5ετή παραγραφή. 

Η’ ΧΟΡΗΓΟΥΜΕΝΑ ΕΦΑΠΑΞ ΒΟΗΘΗΜΑΤΑ ΣΕ ΒΑΡΟΣ ΤΩΝ 
ΠΙΣΤΩΣΕΩΝ ΤΟΥ ΛΟΓΑΡΙΑΣΜΟΥ ΠΡΩΤΩΝ ΚΟΙΝΩΝΙΚΩΝ 
ΒΟΗΘΕΙΩΝ ΚΑΘΕ ΝΟΜΑΡΧΙΑΣ 

1. Το προβλεπόμενο από τηΔΙα/7 827/3.8.1973 Υπουργική από¬ 
φαση «περί εφαρμογής προγράμματος αντιμετωπίσεως εκτάκτων κοι¬ 
νωνικών αναγκών και καταπολεμήσεως της επαιτείας και αλητείας» 
εφάπαξ χρηματικό βοήθημα, που χορηγείται σε άτομα ή οικογένειες 
που περιέρχονται συνεπεία εκτάκτων γεγονότων (σεισμού, πλημμύρας, 
πυρκαγιάς, ατυχήματος κ.λπ.) ή από άλλη αιτία (ένδεια κ.λπ.) σε αδυ¬ 
ναμία να αντιμετωπίσουν, με δικά τους μέσα βασικές και επιτακτικές 
ανάγκες τους, ή σε άτομα που περιέρχονται σε αλητεία ή επαιτεία, όταν 
η χορήγηση του βοηθήματος κρίνεται επιβεβλημένη για την κοινωνική 
προσαρμογή τους, αυξάνεται από 10.000 δρχ. σε 15.000 δρχ. κατ' 
ανώτατο όριο. 

2. Σε όλως εξαιρετικά περιπτώσεις το εφάπαξ αυτό βοήθημα για την 
αντιμετώπιση βασικών βιοτικών στεγαστικών αναγκών, των θεομηνιο- 
πλήκτων. πυροπαθών και των οικονομικά αδυνάτων πολυτέκνων οικο¬ 
γενειών, δύναται να αυξάνεται μέχρι του ποσού των 30.000 δρχ. κατ’ 
ανώτατο όριο. 

Θ’ ΔΙΑΔΙΚΑΣΙΑ ΧΟΡΗΓΗΣΕΩΣ ΤΟΥ ΕΦΑΠΑΞ ΒΟΗΘΗΜΑ¬ 
ΤΟΣ 

1. Η εξακρίβωση της συνδρομής των προϋποθέσεων για τη χορή¬ 
γηση του ανωτέρω εφάπαξ βοηθήματος, θα γίνεται σύμφωνα με τα ορι¬ 
ζόμενα στην προαναφερόμενη αριθ. Δ1α/7827/3.8.1973 (ΦΕΚ 
1024) 8.9.1973 τ.Β) απόφαση και τις σχετικές εγκυκλίους και υπουρ¬ 
γικές αποφάσεις που έχουν εκδοθεί σε εκτέλεση του Ν.Δ. 57/73. 

2. Το εν λόγω εφάπαξ χρηματικό βοήθημα θα βαρύνει τις πιστώσεις 
του Λογαριασμού Πρώτων Κοινωνικών Βοηθειών κάθε Νομαρχίας, 
που θα χρηματοδοτείται για το σκοπό αυτό, από τους εξής ΚΑΕ του 
προϋπολογισμού εξόδων του Υπουργείου και του Νομαρχιακού Προϋ¬ 
πολογισμού. 

α. 2654 «Βοηθήματα στέγασης» 

β. 2655 «Βοηθήματα λόγω θεομηνίας» 

γ. 2656 «Βοηθήματα λόγω τυχαίων γεγονότων και ατυχημά¬ 
των» 

δ. 2659 «Λοιπά βοηθήματα και επιδόματα». 

11 ,τσρυύσα απόφαση, που θα ισχύσει από τη δημοσίευσής της. να δη- 
μοσιευθεί στην Εφημερίδα της Κυβερνήσεως. 

Αθήνα. 19 Απριλίου 1988 

Η ΥΦΥΠΟΥΡΓΟΣ 

ΣΥΛΒΑ ΑΚΡΙΤΑ 
- ψ - 

Αριθ. 9846 (8) 

Συγκρότηση επιτροπών υποτροφιών εξωτερικού Υπ. Πολιτισμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

Τις διατάξεις: 

1. Του Α.Ν. 397/68 «περί επανασυστάσεως της Γεν. Γραμματείας 
Αθλητισμού και των αρμοδιοτήτων αυτής». 

2. Του Ν. 1558/85 «Κυβέρνηση και Κυβερνητικά Όργανα». 

3. Του άρθρου 28 Ν. 1646/86 «Μέτρα πρόληψης και καταστολής 
της βίας στους αθλητικούς χώρους». 

4. Την Τ50/85 κοινή απόφαση των Πρωθυπουργού και Υπουργού 
Πολιτισμού για ανάθεση αρμοδιοτήτων στους Υφυπουργούς Πολιτισμού 
κ.λπ.». 

5. Τις αποφάσεις μας 5160/29.2.88 για χορήγηση υποτροφιών για 
μετεκπαίδευση κ.λπ.» και 9854/19.4.88 για χορήγηση υποτροφιών σε 
μαθητές μέσης εκπαίδευσης κ.λπ.». αποφασίζουμε: 

Συγκροτούνται οι παρακάτω επιτροπές υποτροφιών ως εξής: 

Υποτροφίες Εξωτερικού 

1. Γεώργιο Τσιτρούλη. Α/ντή Αγωνιστικού Αθλητισμού, ως Πρόε¬ 
δρο. 

2. Δημ. Χωραφιάρη, τμηματάρχη τμήματος Αθλητ. Επιμόρφωσης, 
ως μέλος. 

3. Γ. Φαράντο. πρόεδρο' ΤΕΦ.ΑΔ. ως μέλος. 

4. Αντίνοο Κουλούοη, κοινωνιολόγο, απεσπασμένο στη ΓΓΑ. ως μέ¬ 
λος. 

5. Γιάννη Μούτλια. Κ.ΦΑ. απεσπασμένο στη Γ.Γ.Α.. ως μέλος. 

2. Υποτροφίες Εσωτερικού 

1. Γεώργιο Τσιτρούλη. Δ/ντή Αγων. Αθλητισμού, ως Πρόεδρο. 

2. Δημ. Χωραφιάρη, Τμηματάρχη τμήμ. Αθλητ. Επιμόρφωσης, ως 
μέλος. 

3. Γιάννη Μούτλια. Κ.ΦΑ. απεσπασμένο στη Γ.Γ.Α.. ως μέλος. 

Η επιτροπή αυτή εκτός των αρμοδιοτήτων που περιγράφονται στην 

απόφαση 9845/19.4.88 θα ασχοληθεί και με τον έλεγχο των υποτρο¬ 
φιών εσωτ. περιόδου 1986-87 σύμφωνα με τις προϋποθέσεις που ορίζει 
η απόφαση Δ4Δ/Φ850/31/8.3.82 η δε δαπάνη που θα απαιτηθεί θα 
βαρύνει τον προϋπολογισμό του 1988. 

Οι αποφάσεις και των δύο επιτροπών θα λαμβάνονται κατά πλειοψη- 
φία. 

Γραμματέας των επιτροπών ορίζεται η Κουτρελάκου Γεωργία. μό¬ 
νιμη υπάλληλος της Γ.Γ.Α. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 19 Απριλίου 1988 

Ο ΥΦΥΠΟΥΡΓΟΣ 

ΣΗΦΗΣ ΒΑΛΥΡΑΚΗΖ 

-♦- 

Αριθ. 9845 (9) 

Χορήγηση μηνιαίων υποτροφιών σε Έλληνες ερασιτέχνες αθλητές, μα¬ 
θητές Γυμνασίων, Λυκείων κ.τλ. 

Η ΥΠΟΥΡΓΟΣ 

Έχοντας υπόψη: ΠΟΛΙΤΙΣΜΟΥ 

Τις διατάξεις: 

. 1. Του Α.Ν. 397/68 τις διατάξεις «περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυτής». 

2. Του Ν. 1558/85 «Κυβέρνηση και Κυβερνητικά Όργανα». 

3. Του άρθρου 28 Ν. 1646/86 «Μέτρα πρόληψης και καταστολής 
της βίας στους αθλητικούς χώρους». 

4. Την Υ50/85 κοινή απόφαση των Πρωθυπουργού και Υπουργού 
Πολιτισμού «για ανάθεση αρμοδιοτήτων στους υφυπουργούς Πολιτι¬ 
σμού Ιωσήφ Βαλυράκη κ.λπ», αποφασίζουμε: 

Χορηγούμε μηνιαίες υποτροφίες σε Έλληνες ερασιτέχνες αθλητές, οι 
οποίοι κατά την εξεταστέα σχολική περίοδο είναι μαθητές Γυμνασίων ή 
Λυκείων της Γ ενικής ή Επαγγελματικής Εκπαίδευσης ή Μέσων Επαγ¬ 
γελματικών Σχολών αναγνωρισμένων από το κράτος ή Σπουδαστές 
Ανωτέρων ή Ανωτάτων Σχολών. 


Κατωτέρω περιγράφονται ο; ειδικότερες προϋποθέσεις τις οποίες 
πρέπει να συγκεντρώνει ο υποψήφιος υπότροφος αθλητής. 

Άρθρο 1 

Ατομικά αθλήματα 
Α’ Προσόντα 

1. Να έχουν προαχθεί και εγγραφεί στο επόμενο έτος ή τάξη και προ- 
κειμένου για μαθητές Μέσης Γενικής και Επαγγελματικής Εκπαίδευ¬ 
σης να έχουν διαγωγή κοσμιωτάτη (κατά το προηγούμενο σχολικό 
έτος). 

2. Προκειμένου για τελειόφοιτους Ανωτέρων ή Ανωτάτων Σχολών 
καθώς και τελειόφοιτους Δημοσίων Ανωτέρων Επαγγελματικών Σχο¬ 
λών ή Ιδιωτικών τοιούτων οι οποίοι λαμβάνουν πτυχίο ύστερα από εξε¬ 
τάσεις από κρατική Επιτροπή του Υπουργείου Παιδείας και Θρησκευ¬ 
μάτων να έχουν υποβληθεί στη διαδικασία των εξετάσεων του πτυχίου 
και να έχουν επιτύχει κατά την πρώτη από τη λήξη των μαθημάτων πε¬ 
ρίοδο, τουλάχιστον το 1 /3 του όλου αριθμού των εξεταζομένων μαθη¬ 
μάτων. 

3. Να είναι ερασιτέχνες αθλητές κάθε κλάδου αθλήσεως και να ανή¬ 
κουν στη δύναμη φίλαθλου αθλητικού Σωματείου της ημεδαπής. 

4. Μέσα στο αμέσως προηγούμενο από την υποβολή της αίτησης 
σχολικό έτος και ειδικότερα στο διάστημα από 1 Οκτωβρίου μέχρι 30 
Σεπτεμβρίου του επόμενου έτους: 

α) Να έχουν καταρρίψει πανελλήνιο ρεκόρ της κατηγορίας του αθλή¬ 
ματος τους σε αγώνισμα του Ολυμπιακού ή Πανευρωπαϊκού προγράμ¬ 
ματος, που να έχει αναγνωρισθεί από την οικεία Ομοσπονδία ή 
β) Να έχουν επιτύχει πρώτη μέχρι έκτη νίκη σε Ολυμπιακούς αγώ¬ 
νες. ή πρώτη μέχρι και τρίτη σε Βαλκανικούς ή πρώτη νίκη σε Πανελλή¬ 
νιους της κατηγορίας του αθλήματος τους ή 

γ) Να είναι μέλη της Εθνικής Ομάδας και να έχουν συμμετάσχει του¬ 
λάχιστον δυο φορές είτε σε επίσημες συναντήσεις με αλλοδαπές Εθνικές 
ομάδες (ανεξάρτητα αν αυτές πραγματοποιήθηκαν στην αλλοδαπή ή 
ημεδαπή), είτε σε φιλικούς αγώνες (μητιγκ) που έγιναν στην αλλοδαπή, 
είτε σε μια επίσημη συνάντηση και ένα φιλικό αγώνα (μήτιγκ). 

Β. Δικαιολογητικά που πρέπει να υποβληθούν 

1. Αίτηση του αθλητή προς τη Γ.Γ.Α. για τη χορήγηση σ’ αυτόν υπο¬ 
τροφίας. 

2. Βεβαίωση του Γυμνασίου ή του Λυκείου ή της Σχολής όπου φοιτά, 
από την οποία να προκύπτει, η διεξαγωγή του κατά το προηγούμενο 
έτος (για τους μαθητές), η επιτυχής παρακολούθηση των σπουδών του 
(οι μαθητές να έχουν προβιβασθεί με βαθμό τουλάχιστον 15. και οι φοι¬ 
τητές να έχουν περάσει τα 2/3 τουλάχιστον των μαθημάτων τους κατά 
την α' εξεταστική περίοδο), και η ημερομηνία εγγραφής στην επόμενη 
τάξη ή έτος ή προκειμένου για τελειόφοιτους Ανωτέρων ή Ανωτάτων 
Σχολών βεβαίωση της Σχολής ή του υπουργείου Εθνικής Παιδείας και 
Θρησκευμάτων, προκειμένου για τελειόφοιτους Ιδιωτικών Ανωτέρων 
Επαγγελματικών Σχολών που παίρνουν Κρατικό πτυχίο, που να βεβαι¬ 
ώνει την επιτυχία, στο 1/3 τουλάχιστον των μαθημάτων που εξετάζο¬ 
νται στο πτυχίο. 

3. Βεβαίωση της οικείμς ομοσπονδίας από την οποία να προκύπτει: 
α) Ότι ο αϊτών είναι ερασιτέχνης αθλητής, το Σωματείο στο οποίο 

ανήκει, καθώς και η τελική θέση που έλαβε στο βαθμολογικό πίνακα 
του οικείου πανελληνίου πρωταθλήματος η ομάδα του ή 

β) Ο αριθμός των αγώνων της Εθνικής Ομάδας, στους οποίους συμ- 
μετέσχε ο αϊτών υποτροφία αθλητής, καθώς και ο χρόνος και ο τόπος 
διεξαγωγής των διεθνών συναντήσεων και η τελική θέση που κατέλαβε 
η Εθνική ομάδα σ’ αυτές. 

4. Υπεύθυνη δήλωση του αιτούντος, και προκειμένου για ανήλικο 
υπογεγραμμένη και από τον ασκούντα την πατρική εξουσία ή τον επί¬ 
τροπό του, με την οποία να δηλώνεται ότι δεν έλαβε ούτε δικαιούται να 
λάβει υποτροφία για την ίδια αιτία από άλλη Κρατική πηγή. 

Άρθρο 2 

Ομαδικά αθλήματα 

Α' Προσόντα: 

1. Να συντρέχουν οι προϋποθέσεις των παραγρ. 1, 2 και 3 του άρ¬ 
θρου 1 της παρούσης. 

2. Μέσα στο αμέσως προηγούμενο από την υποβολή της αίτησης 
σχολικό έτος και ειδικότερα στο διάστημα από 1 Οκτωβρίου μέχρι 30 
Σεπτεμβρίου του επόμενου έτους: 

α) Η ομάδα τους να έχει καταλάβει στο οικείο Πανελλήνιο Πρωτά¬ 
θλημα την πρώτη θέση του βαθμολογικού πίνακα, και να έχει συμμετά- 

σ/ει τουλάχιστον στους μισούς αγώνες του ίδιου πρωταθλήματος ή 
β)Ως μέλη της Εθνικής Ομάδας του αθλήματος τους να έχουν κατα¬ 
λάβει την πρώτη μέχρι και έκτη θέση σε Ολυμπιακούς, Παγκόσμιους. 
Ευρωπαϊκούς και Μεσογειακούς αγώνες ή την πρώτη μέχρι και τρίτη 
σε Βαλκανικούς ή 

γ) Λα είναι μέλη της Εθνικής Ομάδας και να έχουν συμμετάσχει του¬ 
λάχιστον σε πέντε αγώνες ως μέλη της Εθνικής Ομάδας του αθλήμα¬ 
τος. σε επίσημες συναντήσεις με αλλοδαπές Εθνικές Ομάδες. 

Β. Δικαιολογητικά που πρέπει να υποβληθούν 

1. Αίτηση του αθλητή από τη Γ.Γ.Α. για τη χορήγηση σ' αυτόν υπο¬ 
τροφίας. 

2. Βεβαίωση του Γυμνασίου ή του Λυκείου ή της Σχολής όπου φοιτά 
από την οποία να προκύπτει η διαγωγή του κατά το προηγούμ,ενο έτος 
(για τους μαθητές), η επιτυχής παρακολούθηση των σπουδών του (προ¬ 
βιβασμός τουλάχιστον με βαθμό 15 για τους μαθητές και οι φοιτητές να 
έχουν περάσει τα 2/3 των μαθημάτων κατά την α" εξεταστική περίοδο 
του έτους), και η ημερομηνία εγγραφής στην επόμενη τάξη ή έτος ή 
προκειμένου για τελειόφοιτους Ανωτέρων ή Ανωτάτων Σχολών βεβαί¬ 
ωση της Σχολής ή του Υπουργείου Εθνικής Παιδείας και Θρησκευμά¬ 
των. προκειμένου για τελειόφοιτους Ιδιωτικών Ανωτέρων Επαγγελμα¬ 
τικών Σχολών που παίρνουν κρατικά πτυχίο, που να βεβαιώνει την επι¬ 
τυχία στα 2/3 τουλάχιστον των μαθημάτων που εξετάζονται στο πτυ- 
Χ-°· 

3. Βεβαίωση της οικείας Ομοσπονδίας από την οποία να προκύπτει: 
α) Ότι ο αϊτών είναι ερασιτέχνης αθλητής, το Σωματείο στο οποίο 

ανήκει, καθώς και η τελική θέση που έλαβε στο βαθμολογικό πίνακα 
του οικείου Πανελληνίου πρωταθλήματος η ομάδα ή 

β) Ο αριθμός των αγώνων της Εθνικής Ομάδας, στους οποίους συμ- 
μετέσχε ο αϊτών υποτροφία αθλητής, καθώς και ο χρόνος και ο τόπος 
διεξαγωγής των διεθνών συναντήσεων και η τελική θέση που κατέλαβε 
η Εθνική Ομάδα σ' αυτές. 

4. Υπεύθυνη δήλωση του αιτούντος. και προκειμένου για ανήλικο 
υπογεγραμμένη και από τον ασκούντα την πατρική εξουσία ή τον επί¬ 
τροπό του. με την οποία να δηλώνεται ότι δεν έλαβε ούτε δικαιούται να 
λάβει υποτροφία για την ίδια αιτία από άλλη κρατική πηγή. 

Άρθρο 3 

1. Δικαιούχοι των ανωτέρω υποτροφιών είναι και οι εγγραφόμενοι 
για πρώτη φορά σε Γ υμνάσια ή Λύκεια Γ ενικής ή Επαγγελματικής Εκ¬ 
παίδευσης ή Μέσες Επαγγελματικές Σχολές των οποίων το πτυχίο ανα¬ 
γνωρίζεται από το κράτος ή Ανώτερες ή Ανώτατες σχολές, εφόσον στο 
πρόσωπό τους πληρούνται και οι λοιπές προϋποθέσεις των άρθρων 1 και 
2 της παρούσης. 

2. Τρόπος και χρόνος υποβολής των αιτήσεων 

α) Κάθε Ομοσπονδία υποχρεούται να γνωστοποιήσει αυτή την από¬ 
φαση και μέσα σε πλήρως βεβαιωμένη προθεσμία από την κοινοποίησή 
της σ' αυτήν σε άλα τα Σωματεία.που ανήκουν στη δύναμή της και 
αναρτήσει αντίγραφο της παρούσης στον πίνακα ανακοινώσεων των 
γραφείων της. 

β) Οι ενδιαφερόμενοι για υποτροφία αθλητές πρέπει να υποβάλλουν 
τα ανωτέρω δικαιολογητικά ανάλογα με την περίπτωσή τους στην οι¬ 
κεία Ομοσπονδία, η οποία υποχρεούται μέσα σε βεβαιούμενη προθεσμία 
8 ημερών να τα διαβιβάσει στη Γενική Γραμματεία Αθλητισμού με 
γνώμη της για τη χορήγηση ή όχι σ' αυτούς ανάλογης υποτροφίας. 

3. Ως χρόνος υποβολής των αιτήσεων και νόμιμων δικαιολογητικών 
καθορίζεται 

α) Για τους μαθητές Γυμνασίων ή Λυκείων Γενικής ή Επαγγελματι¬ 
κής Εκπαίδευσης ή Μέσων Επαγγελματικών Σχολών καθώς και τους 
σπουδαστές Ανωτάτων Σχολών που έχουν αρχίσει τη διαδικασία των 
πτυχιακών το τρίμηνο από την έναρξη του σχολικού έτους (δηλαδή 1 
Σεπτεμβρίου μέχρι και 30 Νοεμβρίου). 

β) Για τους σπουδαστές Ανωτέρων ή Ανωτάτων Σχολών, το τρίμηνο 
από την πρώτη ή στο επόμενο έτος εγγραφή τους. 

γ) Το εμπρόθεσμο της υποβολής των δικαιολογητικών αποδεικνύε- 
ται από την ημερομηνία που πρωτοκολλήθηκαν αυτά στη Γ.Γ.Α, 

4. Τρόπος και χρόνος καταβολής των υποτροφιών 

α) Οι υποτροφίες χορηγούνται κατ’ ανώτατο όριο για χρονικό διά¬ 
στημα εννέα (9) μηνών, από Οκτωβρίου μέχρι και Ιούνιο του επομένου 
έτους, καταβάλλονται δε από τη Γ.Γ.Α. στους δικαιούχους σε τρεις (3) 
δόσεις και στο τέλος κάθε τριμήνου, μέσω του Δημοσίου Ταμείου. 

β) Για τους τελειόφοιτους Ανωτέρων ή Ανωτάτων Σχολών καθώς 
και τους τελειόφοιτους Δημοσίων Ανωτέρων Επαγγελματικών Σχολών 
ή Ιδιωτικών τοιούτων οι οποίοι λαμβάνουν κρατικό πτυχίο, η υποτροφία 
θα δίνεται για ένα ακόμη Ακαδημαϊκό έτος από τότε που κατέστησαν 


τελειόφοιτοι και με την προϋπόθεση του άρθρου 1 παρ. 2. 

γ) Στη Γ.Γ.Α. συνίσταται τριμελής Επιτροπή, η οποία συγκροτείται 
από τους 

α) Διευθυντή Αγωνιστικού Αθλητισμού 

β) Τμηματάρχη τμήματος Αθλητικής Επιμόρφωσης 

γ) Ένα καθηγητή Φυσ. Αγωγής απεσπασμένο στην Γ.Γ.Α. 

Της Επιτροπής προεδρεύει ο Διευθυντής Αγωνιστικού Αθλητισμού σε 
απουσία δε ή κώλυμα αυτού ο νόμιμος αναπληρωτής του. 

δ) Το έργο της Επιτροπής συνίσταται στον καθορισμό του ύψους κάθε 
υποτροφίας που θα χορηγεί, το οποίο δεν πρέπει να είναι μικρότερο των 
6.000 δρχ. και μεγαλύτερο των 9.000 δραχμών για τους μαθητές Γυ¬ 
μνασίων ή Λυκείων Γενικής ή Επαγγελματικής Εκπαίδευσης ή Μέσων 
Επαγγελματικών Σχολών και μικρότερο των 7.000 δρχ. και μεγαλύ¬ 
τερο των 11.000 δρχ. για τους σπουδαστές Ανωτέρων και Ανωτάτων 
Σχολών και τους τελειόφοιτους μηνιαίως σταθμίζοντας, ανάλογα α) την 
προσφορά του κάθε αθλητή στον αθλητισμό β) Την ηλικία γ) Το είδος 
των σπουδών του 6) Το ήθος του και στον έλεγχο των δικαιολογητικών 
των αιτούντων υποτροφία. 

ε) Η εισήγηση της επιτροπής υποτροφιών υποβάλλεται στο αρμόδιο 
για θέματα αθλητισμού υπουργό για την έκδοση σχετικής απόφασης. 

στ) Γραμματέας της επιτροπής ορίζεται με απόφαση του αρμόδιου 
για θέματα αθλητισμού υπουργού υπάλληλος της Γ.Γ.Α. του οποίου τα 
καθήκοντα συνίστανται στην τήρηση βιβλίου πρακτικών της επιτροπής, 
στη διαφύλαξη των υποβαλλομένων αιτήσεων και δικαιολογητικών 
στους σχετικούς φακέλους κατ' έτος και στην τήρηση αλφαβητικού ευ¬ 
ρετηρίου των αιτούντων και στην υποβοήθηση του έργου της επιτροπής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα. 19 Απριλίου 1988 

Ο ΥΦΥΠΟΥΡΓΟΣ 

ΣΗΦΗΣ ΒΑΛΥΡΑΚΗΣ 

-♦- 

Αριθ. Ε4-2290/φ.1 (10) 

Καθορισμός χρονικού ορίου εισαγωγής συναλλάγματος από εξαγω- 

Τ έ 4· 

Ο ΥΠΟΥΡΓΟΣ 
ΕΜΠΟΡΙΟΥ 

Έχοντας υπόψη τις διατάξεις: 

1. Του Ν. 936/79 «Περί τροποποιήσεως και συμπληρώσεως των 
περί εξωτερικού Εμπορίου διατάξεων». 

2. Του Ν. 1558/85 «Περί Κυβερνήσεως και Κυβερνητικών Οργά¬ 
νων». 

3. Του Ν. 1266/82 «Περί οργάνων άσκησης της νομισματικής, πι¬ 
στωτικής και συναλλαγματικής πολιτικής και άλλες διατάξεις». 

4. Του Π.Δ. 437/85 «Περί καθορισμού και ανακατανομής των αρ¬ 
μοδιοτήτων των Υπουργείων». 

5. Του Π.Δ. 456/85 «Περί μεταφοράς αρμοδιοτήτων Υπηρεσιών 
και προσωπικού στο Υπουργείο Εμπορίου από το Υπουργείο Εθνικής 
Οικονομίας». 

6. Της Κοινής Απόφασης των Υπουργών Εθνικής Οικονομίας και 
Εμπορίου Ε4/678/3.11.82 «Περί ειδικών ρυθμίσεων εξαγωγής και 
εισαγωγής εμπ'ορευμάτων. αποφασίζεται: 

Η τροποποίηση της παραγράφου α της Κοινής Απόφασης των 
Υπουργών Εθνικής Οικονομίας και Εμπορίου αρ. Ε4-678/3.11.82 
και ορίζονται τα ακόλουθα: 

Η εξόφληση της αξίας των τιμολογίων εξαγωγής εγχώριων ή αλλο¬ 
δαπής προέλευσης εμπορευμάτων πρέπει να πραγματοποιείται μέσα σε 
έξι μήνες το βραδύτερο από τη φόρτωαη του εμπορεύματος. 

Για την πραγματοποίηση εξαγωγών με προθεσμιακό διακανονισμό 
της αξίας των εξαγόμενων εμπορευμάτων και μέχρι τη συμπλήρωση 
12 μηνών από την ημερομηνία της φόρτωσης ως βασική προϋπόθεση 
ορίζεται η επιβάρυνση του αγοραστή με τόκους τουλάχιστον προς το 
ισχύον Ε1ΒΟΚ εξαμηνιαίων καταθέσεων για το χρονικό διάστημα πέ¬ 
ραν των (6) έξι πρώτων μηνών. 

Στις περιπτώσεις αδυναμίας εισαγωγής του συναλλάγματος μέσα 
στους έξι (6) μήνες από τη φόρτωση ή μετά τη συμπλήρωση του ^μή¬ 
νου της προηγούμενης παραγράφου απαιτείται ειδική έγκριση της 
«Υποεπιτροπής Συναλλάγματος επί εισαγωγών και εξαγωγών» που 
εδρεύει στην Τράπεζα της Ελλάδος, στην οποία ανατίθεται να καθορίζει 
τους όρους, την υποχρέωση είσπραξης τόκων και το επιτόκιο επιβάρυν¬ 
σης του αγοραστή. 

Η ισχύς της παρούσας άρχεται από τη δημοσίευσή της στην Εφημε¬ 
ρίδα της Κυβερνήσεως. 

II χπύφαση αυτή να δημοσιευθεί στην Εφημερίδα της Κυβερνή- 
σως. 

Αθήνα, 21 Απριλίου 1988 

Ο ΥΠΟΥΡΓΟΣ 

ΝΙΚ. ΑΚΡΙΤΙΔΗΣ 

- + - 

Αριθ. 31736/557 (11) 

Καθορισμός προσόντων και αντιστοιχία θέσης προϊσταμένου του 
ΕΤΕΡΠΣ (ΝΠΔΔ) που εποπτεύεται από το ΥΠ.ΠΕΧΩΔΕ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒ/ΣΗΣ, 

ΠΕΧΩΔΕ & ΑΝΑΠΛ. ΠΕΧΩΔΕ 

Έχοντας υπόψη: 

1. Τις διατάξεις του άρθρου 19του Ν.Δ. 1262/27.10.72 «περί ρυθ¬ 
μιστικών σχεδίων αστικών περιοχών (ΦΕΚ Α' 194/3.11.72). 

2. Τις διατάξεις του άρθρου 4 του Β.Δ. 266/29.3.73 «περί δισική- 
σεως και λειτουργίας του ΕΤΕΡΠΣ» (ΦΕΚ Α' 79/4.4.73). 

3. Τις διατάξεις του άρθρου 16 παρ. 8 του Ν. 1586/26.3.86 «περί 
βαθμολογικής διάρθρωσης των θέσεων του Δημοσίου. ΝΠΔΔ και των 
ΟΤΑ και άλλες διατάξεις» (ΦΕΚ Α’ 37/1.4.86). 


4. Την με αριθ. πρωτ. Τ.1436/15.10.87 απόφαση του Πρωθυ¬ 
πουργού «περί καθορισμού αρμοδιοτήτων του Αναπληρωτή Υπουργού 
Περιβάλλοντος. Χωροταξίας και Δημοσίων Έργων Μανόλη Παπαστε- 
φανάκι». 

5. Τις υπηρεσιακές ανάγκες, αποφασίζουμε: 

α. Μέχρι της έκδοσης του Οργανισμού του Ειδικού Ταμείου Εφαρμο¬ 
γής Ρυθμιστικών και Πολεοδομικών Σχεδίων, ως Προϊστάμενος της 
Υπηρεσίας του Ταμείου ορίζεται υπάλληλος με Α' βαθμό της κατηγο¬ 
ρίας Πανεπιστημιακής εκπαίδευσης (ΠΕ Διοικητικών - Οικονομικών) 
του Υπουργείου Περιβ. Χωρ. κα: Δημ. "Εργων. 

β. Η αντιστοιχία της Υπηρεσίας αυτής ορίζεται σε επίπεδο Διευθύν- 
σεως. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα. 25 Απριλίου 1988 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΠΕΧΟΔΕ 

ΑΠ. ΚΑΚΛΑΜΑΝΗΣ ΕΥΑΓ. ΚΟΥΛΟΥΜΠΗΣ 

ΑΝΑΠΛΗΡΩΤΗΣ ΠΕΧΟΔΕ 

Μ. ΠΑΠΑΣΤΕΦΑΝΑΚΙΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




